
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 223 

13 Νοεμβρίου 2009 


ΒΟΥΛΗ ΤΩΝ ΕΛ ΛΗΝΩΝ 

Ο ΠΡΟΕΔΡΟΣ 

Πρωτ. 13543 

Αριθ. 

Διεκπ. 9670 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Για την 
παροχή τηλεπικοινωνιακού υλικού και εξοπλισμού 
πληροφορικής, καθώς και κάλυψη δαπανών για τη¬ 
λεφωνικά τέλη». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος. 

2. Την κατά την Γ συνεδρίαση της 12.11.2009 ομόφωνη 
απόφαση της Ολομέλειας της Βουλής των Ελλήνων. 

3. Το άρθρο 103 (πρώην άρθρο 91) του Κανονισμού 
της Βουλής (Μέρος Β' - ΦΕΚ 51 Α'/10.4.1997) όπως ισχύει, 
παραγγέλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Η ΒΟΥΛΗ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις: 

α) των άρθρων 63 παρ. 1 και 2, 65 παρ. 1 και 111 παρ. 
2 του Συντάγματος, 

β) του άρθρου 2 παρ. 1 του Ζ' Ψηφίσματος της Ε' 
Αναθεωρητικής Βουλής (ΦΕΚ 23 Α'/75), 
γ) του ν. 1180/1981 (ΦΕΚ 188 Α'). 

2. Την, κατά την ΡΖ' συνεδρίαση της 3ης Φεβρουάριου 
2005, ομόφωνη απόφαση της ολομέλειας της Βουλής 
των Ελλήνων. 

3. Την, κατά την ΙΔ' συνεδρίαση της 19ης Οκτωβρίου 
2007, ομόφωνη απόφαση της ολομέλειας της Βουλής 
των Ελλήνων. 

4. Την, από 5 Νοεμβρίου 2009, ομόφωνη απόφαση της 
Διάσκεψης των Προέδρων, αποφασίζει: 

1. Οι Βουλευτές της ΙΓ' Περιόδου, καθώς και οιΈλληνες 
Ευρωβουλευτές που εξελέγησαν κατά τις εκλογές του 


έτους 2009, δικαιούνται τηλεπικοινωνιακού υλικού και 
εξοπλισμού πληροφορικής, με σκοπό την αποτελεσμα¬ 
τική εκπλήρωση της εν γένει κοινοβουλευτικής τους 
δραστηριότητας. 

Η προμήθεια του προαναφερόμενου υλικού και εξοπλι¬ 
σμού γίνεται απευθείας από τους Βουλευτές, οι οποίοι 
διατηρούν το δικαίωμα της επιλογής του προμηθευτή. 

Η εξόφληση των προμηθευτών γίνεται από τις οικο¬ 
νομικές υπηρεσίες της Βουλής εντός είκοσι ημερών 
από την προσκόμιση των τιμολογίων πώλησης και των 
δελτίων παραλαβής του εξοπλισμού. Η δαπάνη της 
κτήσης του ανωτέρου υλικού και εξοπλισμού βαρύ¬ 
νει τον προϋπολογισμό της Βουλής, η δε συντήρησή 
του προσδιορίζεται στο συμβόλαιο πώλησής του και η 
σχετική δαπάνη δεν βαρύνει τον προϋπολογισμό της 
Βουλής. 

2. Ο αντίστοιχος εξοπλισμός που διατέθηκε στους 
Βουλευτές και Έλληνες Ευρωβουλευτές μέχρι σήμερα, 
περιέρχεται στην κυριότητά τους, χωρίς άλλη διατύ¬ 
πωση. 

3. α) Με απόφαση του Προέδρου της Βουλής εξειδι¬ 
κεύονται το τηλεπικοινωνιακό υλικό και ο εξοπλισμός 
πληροφορικής που δικαιούνται, κατά περίπτωση, οι 
οριζόμενοι ανωτέρω Βουλευτές καιΈλληνες Ευρωβου¬ 
λευτές, καθώς και το αντίστοιχο ανώτατο χρηματικό 
ποσό κτήσης από αυτούς του εν λόγω υλικού και εξο¬ 
πλισμού. 

β) Βουλευτές της ΙΑ' και ΙΒ' Βουλευτικής Περιόδου, 
οι οποίοι επανεξελέγησαν Βουλευτές κατά τις εκλογές 
της 4ης Οκτωβρίου 2009, καθώς και Βουλευτές της ΙΒ' 
Βουλευτικής Περιόδου, οι οποίοι εξελέγησαν Βουλευτές 
κατά τις αυτές, ως άνω, εκλογές, δικαιούνται μέρος του 
ποσού της προηγούμενης περίπτωσης, που καθορίζεται 
με απόφαση του Προέδρου της Βουλής. Κατά τον καθο¬ 
ρισμό του ποσού αυτού λαμβάνεται υπόψη το ύψος του 
ποσού που καταβλήθηκε για τον ίδιο λόγο σε έκαστο 
Βουλευτή κατά την ΙΒ' Βουλευτική Περίοδο. 

4. Στους διαπιστευμένους κοινοβουλευτικούς συντά¬ 
κτες παρέχεται, για την εκπλήρωση της αποστολής 
τους, φορητός ηλεκτρονικός υπολογιστής και φορη¬ 
τός εκτυπωτής. Με απόφαση του Προέδρου της Βου¬ 
λής καθορίζεται ο τρόπος κτήσης και χορήγησης του 
εξοπλισμού αυτού. Η σχετική δαπάνη θα βαρύνει τον 
προϋπολογισμό της Βουλής. 

5. Η Βουλή εξουσιοδοτεί τον Πρόεδρο της Βουλής να 
υπογράψει συμβάσεις με τους παρόχους σταθερής και 
κινητής τηλεφωνίας για τη ρύθμιση, το διακανονισμό 
και την εξόφληση, με δόσεις, των εκκρεμών χρεών από 
τηλεφωνικά τέλη που οφείλονται σ’ αυτούς για όσους 
διατέλεσαν Βουλευτές κατά την ΙΒ' Βουλευτική Περίο¬ 
δο και μέχρις ενάρξεως της ΙΓ' Βουλευτικής Περιόδου, 
καθώς και για τους Έλληνες Ευρωβουλευτές, που εξε- 


λέγησαν κατά τις εκλογές του έτους 2009. Η σχετική 
δαπάνη θα βαρύνει τον Προϋπολογισμό της Βουλής. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 13 Νοεμβρίου 2009 

Ο ΠΡΟΕΔΡΟΣ ΤΗΣ ΒΟΥΛΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 




1 ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

